ILINK จับมือ “สามประสิทธิ์” ประกาศชนะประมูลงานก่อสร้าง AOT มูลค่า 2 พันลบ.
ILINK จับมือ “สามประสิทธิ์” ประกาศชนะการประมูลงานก่อสร้างระบบสาธารณูปโภคโครงการพัฒนาท่าอากาศยานสุวรรณภูมิมูลค่างาน 2 พันลบ.อย่างเป็นทางการ
23 มิ.ย. 2559

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ระบุว่า บริษัทได้ร่วมกับห้างหุ้นส่วนจำกัด สามประสิทธิ์ ในนาม “SG and INTERLINK CONSORTIUM” ได้เป็นผู้ชนะการยื่นซองเสนอราคางานจ้างก่อสร้างระบบสาธารณูปโภค โครงการพัฒนาท่าอากาศยานสุวรรณภูมิ (ปีงบประมาณ 2554-2560) ของบริษัท ท่าอากาศยานไทย จำกัด (มหาชน) หรือ AOT โดยมีมูลค่างานที่เสนอรวมภาษีมูลค่าเพิ่มแล้วทั้งสิ้น 1,983 ล้านบาท